section_heading: Osobine
paragraph_text: Duž leđa je imala desetke većih ploča, između kojih su se nalazile manje. Sa strane je Gastonia imala niz izraslina u obliku bodlji, koje su bile najveće na ramenima. Bila je u bliskom srodstvu s rodom Polacanthus, čiji su pripadnici kao i ona imali štit iznad zdjelice i velike bodlje na ramenima. Glavu je karakterizirao širok usjek na premaksilarnoj kosti (lat. Premaxila, Os incisivus).